ཞི་ཅིན་ཕེང་གི་སྲིད་དབང་བཟུང་རྗེས།བསམ་བཞིན་དུ་མའོ་ཙེ་ཏུང་དང་ཏུན་ཞོ་ཕེང་གི་ལད་མོ་བྱས་ཏེ་ཆབ་སྲིད་མི་དྲག་གི་བཟོ་རྟ་འདོན་གྱིན་ཡོད།ལས་རྒྱུ་འབྲས་ཅན་གྱི་སྐད་ཆ་ཞིག་བཤད་ན།ཞི་ཡིས་བསླབ་པ་ནི་ཕྱི་ལྤགས་བ་སྤུ་ཙམ་རེད།ཁོང་ལ་མའོ་དང་ཏུན་ལ་ལྡན་པའི་དུས་རབས་ཤིག་གསར་དུ་འབྱེད་རྒྱུའི་སྤོབས་པ་དང་སྙིང་སྟོབས་མི་འཛོམས་ཤིང་།མའོ་དང་ཏུན་གྱི་གཟི་བརྗིད་དང་དབང་ཤེད་དེ་གནམ་ནས་ལྷུང་སོང་བ་མ་ཡིན་པར།དོན་དངོས་ལག་ལེན་ཁྲོད་འཐབ་ཅིང་རྩོད་པ་ལས་ཐོབ་པ་ཤར་སྟག་རེད།མའོ་ཡི་དེ་སྔོན་མོའུ་སི་ཁཱོ་ཡི་བཀའ་རྒྱ་གྱེན་ལྡོག་བྱེད་ཕོད་ལ།སོའུ་ལེན་གོང་མའི་བཀའ་ལུང་ལྟར་མི་བྱེད་པར་རང་ཉིད་ལ་གཏོགས་པའི་དམར་པོའི་རྒྱལ་སྲིད་བཟུང་བ་རེད།ཏུན་གྱིས་མའོ་ཙེ་ཏུང་གི་ཤུལ་བཞག་རིག་གནས་གསར་བརྗེ་ཆེན་མོ་བདུན་གསུམ་གྱི་བགོས་ནས་བསྒགས་ཡོད་པ་མ་ཟད།མའོ་ཡི་ལམ་ལུགས་ལས་ཤུན་ཏུ་གཡོན་པའི་བཅོས་བསྒྱུར་སྒོ་འབྱེད་ཀྱི་ལམ་ལུགས་བཏོན་ནས་རང་ཉིད་ལ་གཏོགས་པའི་དུས་རབས་གསར་བ་ཞིག་འབྱེད་པ་རེད།ཞི་ཅིན་ཕེང་དུས་དེ་རིང་ད་དུང་ཡང་མའོ་དང་ཏུན་གྱི་གྲིབ་ནག་ནང་ནས་ཕྱིར་མ་བུད་པར་བསྡད་ཡོད་ལ།ལོ་རྒྱུས་རང་བཞིན་ཅན་གྱི་གོམ་པ་གང་མདུན་དུ་སྤོ་རྒྱུའི་དཔའ་དང་སྤོབས་པ་ཡེ་ནས་མེད།